**PÁLYÁZATI FELHÍVÁS**

Abony Város Önkormányzatának (2740 Abony, Kossuth tér 1.) Polgármestere *egyfordulós, nyílt* pályázati eljárás keretében meghirdeti az önkormányzat kizárólagos tulajdonát képező, **2740 Abony, Kossuth tér 3-4. C épület 1. szám alatt található, Abony belterület, 3/C/4 helyrajzi számon nyilvántartott, társasházi üzlethelyiség bérbeadását.**

|  |  |
| --- | --- |
| **Ingatlan címe, helyrajzi száma** | **Alapterület** |
| Abony, Kossuth Lajos tér 3-4. C ép. 4. ajtó, Abony, belterület 3/C/4 hrsz. | 19 m2 |

**A pályázat tárgya: 2740 Abony, Kossuth tér 3-4. C épület 4. szám alatt található, Abony, belterület, 3/C/4 helyrajzi számon nyilvántartott társasházi üzlethelyiség bérlése.**

**A pályázati kiírás átvehető:** 2024. október 25. és 2024. november 13. között ügyfélfogadási időben ingyenesen, az Abonyi Polgármesteri Hivatal Településfejlesztési Osztályán (2740 Abony, Kossuth tér 1., I. em. 105. számú iroda), valamint **letölthető az abony.hu weboldalról.**

**Az ingatlan megtekinthető:** folyamatosan, a bejárás igényének előzetes jelzése esetén (abony@abony.hu; 53/360-135)

**A pályázat benyújtásának határideje:** 2024. november 13.1000 óra.

**A pályázat benyújtásának helye és módja:**

A pályázók pályázataikat zártan, cégjelzés nélküli borítékban minden oldalon eredeti aláírással, 1 példányban nyújthatják be a pályázat beadására nyitva álló határidőig az Abonyi Polgármesteri Hivatal Településfejlesztési Osztályán (2740 Abony, Kossuth tér 1., I. em. 105. számú iroda), a pályázat tárgyának feltüntetésével, személyesen vagy meghatalmazottjuk útján.

A pályázó meghatalmazottja köteles közokirattal vagy teljes bizonyító erejű magánokirattal igazolni képviseleti jogosultságát.

Abony Város Önkormányzatának Polgármestere fenntartja azon jogát, hogy érvényes pályázat(ok) esetén is az eljárást eredménytelennek minősítse.

**A pályázati felhívásra vonatkozó egyéb információkat a pályázati kiírás tartalmazza.**

A pályázatokat a kiírásban foglaltaknak megfelelően kell benyújtani.

Bővebb felvilágosítás a pályázat benyújtásának helyén vagy az 53/360-135 (145) telefonszámon kapható.

 **Abony Város Önkormányzat**

 **polgármestere**

**PÁLYÁZATI KIÍRÁS**

**AZ INGATLANRA VONATKOZÓ INFORMÁCIÓK**

Az ingatlan adatai: 2740 Abony, Kossuth Lajos tér 3-4. C ép. 4. ajtó (helyrajzi szám: Abony, belterület, 3/C/4)

 Alapterület összesen: 19 m2

 Művelési ág: társasház/ nem lakáscélú üzlethelyiség

Az önkormányzat vagyonáról és a vagyongazdálkodás szabályairól szóló 5/2023. (II.16.) önkormányzati rendelet szerint az ingatlan besorolása: forgalomképes üzleti vagyon.

Az ingatlan Abony Város Helyi Építési Szabályzatáról szóló 32/2018. (XI.30.) önkormányzati rendelet szerint a város Vt-2 megnevezésű övezetében, a város központi részén helyezkedik el. A lakásokat, üzleteket, tárolókat tartalmazó épület az 1980-as években épült beton alapon, földszint + három emelet kivitelben. A társasház 10 lakásból, 2 üzlethelyiségből áll. Tulajdonviszonyok vegyesek, magán és Önkormányzati tulajdon is található az épületben. A vizsgált ingatlan közepes műszaki és esztétikai állapotú. A padló és falburkolatok néhol felújításra szorulnak. A fűtést kiszolgáló gázkonvektor az üzlethelyiségben található. Vízellátás és WC nincs az üzlethelyiségben.

**PÁLYÁZATRA VONATKOZÓ ELŐÍRÁSOK:**

**A pályázat hivatalos nyelve:** Magyar

**A pályázat típusa:** nyilvános, egyfordulós

**Bérbeadás célja:**

Az Önkormányzat üzlethelyiség hasznosítás céljára kívánja bérbe adni az ingatlant, azzal a feltétellel, hogy a bérlő köteles azt rendben tartani, és állagmegóvásáról gondoskodni, a tevékenység folytatása alatt.

**A bérleti idő:**

A bérleti szerződés *határozott (5 év*) időre szól. A felmondásra a Polgári Törvénykönyvről szóló 2013. évi V. törvény vonatkozó rendelkezései, illetve szerződéses kötelezettségek megszegése esetén azonnali hatályú rendkívüli felmondás szabályai vonatkoznak.

**A bérleti díj:**

Az éves bérleti díjra a pályázónak kell ajánlatot tenni.

**A bérleti díj minimum, melynél kevesebb a pályázatban nem jelölhető meg:**

* **bruttó 40.795,- Ft + 1225.- Ft közös költség /hónap**

A bérleti díj minden év január 1-től az előző évi, KSH által közzétett infláció mértékével nő.

**Pályázati biztosíték:**

**Pályázni csak bruttó 42.020,- Ft, azaz bruttó negyvenkétezer-húsz forint** **ajánlati biztosíték megfizetésével lehet**. Az ajánlati biztosítékot Abony Város Önkormányzata **ERSTE Bank Hungary Zrt.** pénzintézetnél vezetett, **11600006-00000000-32793538** számú költségvetési elszámolási számlája javára kell megfizetni.

**A pályázat érvényességének feltétele a pályázati biztosíték befizetése és a befizetés igazolásának becsatolása a pályázati adatlap mellékleteként.**

**A pályázati biztosíték teljesítésének elmaradása, továbbá a pályázati biztosíték igazolásának hiánya nem pótolható hiányosság és az a pályázat érvénytelenségét eredményezi.**

A pályázati biztosíték visszajár a szerződés bármely okból történő megszűnése esetén, amennyiben a bérleti szerződésben foglaltak szerint annak felhasználására nem került sor. A pályázati biztosíték összege a nyertes pályázó esetében az éves díj mértékébe beszámításra kerül. A pályázati biztosíték összege nem jár vissza, ha a pályázó az ajánlati kötöttség alatt pályázatát visszavonja, vagy a szerződés megkötése neki felróható, vagy az ő érdekkörében felmerült más okból hiúsult meg.

**A pályázatnak a következőket kell tartalmaznia:**

* a pályázó adatait a kiírás mellékletét képező pályázati adatlap szerint,
* pályázó által folytatni kívánt tevékenység megjelölését (pl. növénytermesztés),
* a pályázó által megajánlott bérleti díj összegét,
* a pályázó nyilatkozatát, hogy az ingatlan állapotát, elhelyezkedését megismerte,
* a pályázó nyilatkozatát a pályázati felhívásban, kiírásban foglalt feltételek megismerésére, elfogadására és teljesítésére vonatkozóan,
* a pályázó kiírás mellékletében szereplő szerződés-tervezet elfogadására vonatkozó nyilatkozatát.

**Alternatív ajánlat nem tehető.**

**Ajánlati kötöttség:** az ajánlattevő ajánlatához az ajánlat benyújtásától a nyertessel való szerződéskötésig, vagy az eljárás eredménytelenné nyilvánításáig kötve van.

**A pályázat keretében eredetiben csatolni kell:** **a fenti adatokat és nyilatkozatokat tartalmazó, e Pályázati kiírás mellékletét képező, aláírt Pályázati adatlapot és a pályázati biztosíték befizetésének igazolását.**

**A pályázat benyújtásának módja:**

A pályázók ajánlataikat zártan, cégjelzés nélküli borítékban minden oldalon eredeti aláírással, 1 példányban nyújthatják be a pályázatok beadására nyitva álló határidőig, **személyesen vagy meghatalmazottjuk útján**.

A borítékon kérjük feltüntetni: **„2740 Abony, Kossuth tér 3-4. C épület 4. szám alatt található, Abony, belterület, 3/C/4 helyrajzi számon nyilvántartott társasházi üzlethelyiség bérlése”**

A határidőn túl benyújtott pályázat nem kerül elbírálásra.

**A pályázati felhívásban, kiírásban közölt feltételek nem teljesítése, vagy nem megfelelő teljesítése, valamint az ajánlattevőnek a pályázat tisztaságához fűződő vagy a többi pályázó érdekeit súlyosan sértő cselekménye a pályázat érvénytelenségét vonja maga után.**

**Elbírálás szempontja:**

A rangsoroláskor alkalmazott értékelési szempont:

* **A megajánlott havi bérleti díj összege.**

Az ajánlatok elbírálása során azonos árajánlat, vagy azonos módon előnyös pályázatok esetén, a Polgármester döntése alapján a pályázók között külön szabályzatban meghatározottak szerint meghívásos liciteljárást kell lefolytatni.

**Az ajánlatok felbontásának**

**Helye:** Abonyi Polgármesteri Hivatal (2740 Abony, Kossuth tér 1.) I. emelet, Díszterem

**Időpontja:** 2024. november 13. (szerda) 1000 óra

**Módja:** nyilvános

**Az eredményhirdetés** *(hiánypótlási időtartammal együtt)***:**

**Helye:** Abonyi Polgármesteri Hivatal (2740 Abony, Kossuth tér 1.) I. emelet, Díszterem

**Időpontja:** 2024. november 21. (csütörtök) 1000 óra

Az elbírálás eredményéről a pályázók az eredményhirdetést követő 8 napon belül írásbeli értesítést kapnak.

A pályázat nyertese az eredményhirdetéstől számított 30 napon belül köteles a bérleti szerződést megkötni.

**Elbírálásra jogosult:** Abony Város Önkormányzatának Polgármestere

**Hiánypótlás:**

A pályázat hiányosságának észlelése esetén a pályázó felszólítást kap 3 munkanapos határidő kitűzésével a hiányosságok pótlására. Amennyiben a pályázó nem pótolta a hiányosságokat, vagy azoknak nem a hiánypótlási felhívásban meghatározott módon tett eleget a megjelölt határidőben, a pályázatot érvénytelennek kell tekinteni.

A hiánypótlási határidő nem hosszabbítható meg, elmulasztása esetén nincs helye igazolásnak.

A hiánypótlás nem vonatkozhat az elbírálás szempontjára, azaz a megajánlott bérleti díj összegére.

**Jelen pályázati felhívás Abony Város Önkormányzata Vagyongazdálkodási Pályázati Szabályzata előírásai alapján történik. Ajánlata benyújtásával ajánlattevő a pályázati szabályzat rendelkezéseit magára nézve kötelezőnek ismeri el.**

**A Szabályzat megtekinthető az ajánlat benyújtásának helyén, valamint Abony város hivatalos honlapján (**[**www.abony.hu/ Önkormányzat / Képviselő-testület/ Rendeletek/ Egységes**](http://www.abony.hu/%20%C3%96nkorm%C3%A1nyzat%20/%20K%C3%A9pvisel%C5%91-test%C3%BClet/%20Rendeletek/%20Egys%C3%A9ges) **szerkezetbe foglalt rendeletek).**

További felvilágosítást az Abonyi Polgármesteri Hivatal Településfejlesztési Osztályán, az 53/360-135-ös telefonszámon lehet kérni.

**A pályázati kiírás mellékletei:**

* Pályázati adatlap
* Térképvázlat
* Bérleti szerződés-tervezet, mely a pályázatok elbírálásakor az ajánlat ismeretében a hatályos jogszabályok alapján kerül véglegesítésre
* GDPR-nyilatkozat

**Abony, 2024. október 24.**

 **Abony Város Önkormányzat**

 **polgármestere**

**P Á L Y Á Z A T I**

**A D A T L A P**

**Megpályázott ingatlan címe: 2740 Abony, Kossuth tér 3-4. C épület 4. szám (Abony, belterület, 3/C/4 helyrajzi szám)**

|  |  |
| --- | --- |
| Pályázó pontos neve: |  |
| Pályázó személyi adatai (születési neve, születési helye és ideje, anyja neve, személyi ig. száma): |  |
| Pályázó székhelye/lakcíme: |  |
| Pályázó levelezési címe: |  |
| Pályázó telefonszáma(i): |  |
| Pályázó e-mail címe: |  |
| Pályázó adószáma /adóazonosító jele: |  |
| A vállalkozás képviselőjének / meghatalmazottjának neve, telefonszáma: |  |
| A vállalkozás cégjegyzékszáma / egyéni vállalkozó vállalkozói nyilvántartási száma: |  |
| A pályázó számláját vezető pénzintézet neve: |  |
| A pályázó bankszámlaszáma: |  |

**A folytatni kívánt tevékenység megjelölése: ……………………………............................**

**………………………………………………………………………………………………..**

Az **2740 Abony, Kossuth tér 3-4. C épület 4. szám (Abony, belterület, 3/C/4 hrsz)** alatt található, **19 m2** nagyságú, **üzlet helyiség** tekintetében **…………………,- Ft éves bérleti díjat ajánlok, melynek megfizetését a pályázati kiírás melléklete szerinti bérleti szerződés alapján vállalom.**

**A pályázó nyilatkozatai:**

1. Nyilatkozom, hogy az ingatlan állapotát, elhelyezkedését megismertem.

2. Nyilatkozom, hogy a pályázati felhívásban és a pályázati kiírásban foglalt feltételeket megismertem, elfogadom és az abban foglaltak teljesítését vállalom.

3. Nyilatkozom, hogy a pályázati kiírás mellékleteként szereplő bérleti szerződés-tervezetet megismertem és elfogadom.

4. Büntetőjogi felelősségem tudatában kijelentem, hogy a pályázati adatlapban közölt adatok a valóságnak megfelelnek.

**A Pályázati adatlaphoz csatolni kell a pályázati biztosíték befizetéséről szóló igazolást.**

**Abony, 2024. ……………………………….**

 ………………………………..…..

 **Pályázó aláírása**